Štefánikov most (Praha)

Štefánikov most (čes. Štefánikův most) je cestný a električkový most ponad Vltavu v Prahe. Je v poradí desiatym pražským mostom cez Vltavu a zároveň piatym električkovým. Spája ulicu Revoluční, ktorá na pravom brehu Vltavy tvorí hranicu medzi Starým a Novým Mestom, s Letenským tunelom, nábrežím Eduarda Beneša a nábrežím Kapitána Jaroša na ľavom brehu. Stavebný vývoj Pôvodný most cisára Františka Jozefa I. tu bol postavený v rokoch 1865 – 1868, rekonštruovaný v roku 1898 a demontovaný v rokoch 1946 – 1947. Súčasný most bol postavený v rokoch 1949 až 1951. Má železobetónovú konštrukciu o troch poliach. Niveleta mosta stúpa od Revolučnej triedy smerom k ľavému letenskému brehu, oblúková časť mosta má preto v rovnakom smere rastúce rozpätia, postupne 58,8; 64,4 a 65,1 m, aby z estetických dôvodov zostalo pomerné vzopätie oblúkov približne rovnaké. Dlhý je 182 m, s nájazdovými rampami potom 263 m. Projektantmi stavby boli Vlastislav Hofman a Otakar Širc. Pri stavbe oblúkov boli v Československu prvýkrát použité skruže z oceľových trubiek. V roku 1953 bol sprevádzkovaný na ľavom vltavskom brehu nadväzujúci Letenský tunel. Na novomestskom brehu neďaleko mosta bola v rokoch 1969 – 1999 umiestnená socha Jána Švermu, most niesol po dlhé roky aj jeho meno: Švermov most. V roku 2007 bola zahájená jeho celková rekonštrukcia. Bola vymenená kompletne vozovka; dlažbu nahradil asfalt, a to ako na chodníkoch, tak aj na vozovke. Vymenený bol tiež aj stredný električkový pás. Pri rekonštrukcii však nebola realizovaná cyklotrasa ani v jednom smere. V roku 2025 bolo vybudované na pravom brehu Vltavy nové schodisko z mosta na náplavku Dvořákovho nábrežia. Cieľom bolo zabezpečiť bezpečnejší prístup peších. Zmeny pomenovania 1868 – 1919: most cisára Františka Jozefa I. (František Jozef I.) 1919 – 1940: Štefánikov most (Milan Rastislav Štefánik) 1940 – 1945: most Leoša Janáčka (Leoš Janáček) 1945 – 1947: Štefánikov most[chýba zdroj] 1947 – 1997: Švermov most (Jan Šverma) od 1997: Štefánikov most Galéria Referencie Literatúra FISCHER, Jan; FISCHER, Ondřej. Pražské mosty. Praha : Academia, 1985. 220 s. S. 138 – 142. SOUKUP, Jiří. Pražské mosty : Studie se zřetelem na současné podniky. Praha : Weinfurter, 1904. 80 s. Dostupné online. Pozri aj Električková doprava v Prahe Iné projekty Commons ponúka multimediálne súbory na tému Štefánikov most (Praha) Externé odkazy Fotografie mostu pri záplavách v roku 2002: návodná strana, povodná strana Zdroj Tento článok je čiastočný alebo úplný preklad článku Štefánikův most na českej Wikipédii.